Attiwandaronk

**Attiwandaronk** (Neutral Nation, Neutrals; Neutralni Narod), konfederacija plemena američkih Indijanaca iz grupe Hurona, porodica Iroquoian, naseljeno u ranom 17. stoljeću duž sjeverne obale jezera Erie. U to vrijeme Attiwandaronki su brojali oko 12,000 duša. Otac Joseph D'Alyon posjećuje ih 1626. i izvještava da su po običajima veoma nalik Hjuronima. Francuzi im nadjenuše ime Neutralni Narod zbog njihove neutralnosti u irokeško-hjuronskim ratovima. Ova neutralnost nije dugo potrajala. Nakon što su Hjuroni u potrazi za zaštitom pred Irokezima, počeli (1649) bježat na njihovo područje, Irokezi su ih 1650-1651 praktično zbrisali. Preživjeli pobjegoše 1650. preko Velikih jezera Tionontatima, a druga grupa plemenu Susquehanna. Tri godine kasnije (1653) 800 Neutralaca živi blizu Detroita. Nešto preživjelih moglo bi biti među Seneca Indijancima, čije se selo *Gandongarae* (1680) isključivo sastojalo od Neutralaca, te među Caughnawaga Mohawkima.

## Ime
Attiwandaronki, po govoru pripadaju porodici Iroquoian, od Hurona (kojima po krvi i oni pripadaju), su nazivani Attiwandaron (Attionondaron, Attiwandaronk) u značenju "those who speak a little differently," i čije nam jasno značenje potvrđuje da se po jeziku nisu mnogo razlikovali od plemena konfederacije Huron ili Wendat (Oendat). Irokeški oblik *Hatiwantarunh*, mogao bi imati isto ili slično značenje.

## Plemena i sela
Točan broj plemena i sela ove konfederacije nije poznat. Sultzman nabraja nazive koji bi mogli biti i plemena i sela: *Ahiragenrega*, *Ahondihronon*, *Andachkhrob*, *Antouaronon*, Aondironon, *Atiaonrek*, *Atirhagenrat*, *Atiraguenrek*, *Attiragenrega*, *Attiuoaisgon*, *Kakouagoga*, *Kandouche*, *Kehesetoa*, *Khioetoa*, *Niaggorega* (Niagagarega, Onguiaahra, Onguiaronon), *Ouaroronon*, *Ongniaahraronon*, *Ounonisaton* (Ounontisaston), *Rhageratka*, *Skenchioe*, i *Teotoguiaton* (Teotongniaton).

Plemena konfederacije bilo je najmanje 4 ili 5 čija su imena bila: 
* Aondironon, što življaše u blizini Hurona, uništili su ih Senece 1648.
* Ongniarahronon (Ongniaahra, Onguiarahronon; i kao pogreška Ongmarahronon), ovi življaše uz Niagaru, a ime rijeke i njihovo vlastito ime iz istog su korijena. 
* Atiragenratka (Atiraguenrek, Atirageiiratka)
* Attiouendaronk, ovo bi moglo biti vodeće pleme, Neutralci u užem smislu.

## Etnografija
Za Hjurone, Neutralci su bili na glasu kao opasan narod, ali ne i neprijateljski. Sa njima su živjeli u dobrim odnosima, pa su se i međusobno posječivali i trgovali. Jedini rat što je poznat da su ga vodili bio je onaj, nakon kratkotrajne neutralnosti, protiv Irokeza. 
U društvu Neutralaca muškarci su popunjavali većinu položaja, ali neka njihova sela imala su i ženske poglavice. Njihova sela sastojala su se od 'longhouses'- kuća (dugih kuća) ,slično kao i u Irokeza i Hjurona, podizana na lako obranljivim mjestima, i zaštićena palisadama. Hrana je poticala poglavito iz vrtova u kojima su sadili kukuruz, grah, tikve, suncokret i duhan. Mesa je u prehrani bilo znatno manje (lov i ribolov), pa je oko 80% bjelančevina (Sultzman) biljnog porijekla. Irokeški narodi poznavali su 15 vrsti kukuruza, 60 vrsti graha i 6 vrsta kukuruza.

## Vanjske veze
* Neutral Nation
* Neutral Indian Tribe History
* Neutrals History